Document ID: 31998R1631

31998R1631
L 210/14
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1631/98 НА СЪВЕТА
от 20 юли 1998 година
за изменение на Регламент (ЕИО) № 2392/86 относно създаване на лозарски регистър на Общността
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност,
като взе предвид Регламент (ЕИО) № 822/87 на Съвета от 16 март 1987 г. относно общата организация на пазара на вино (1) и по-специално член 80 от него,
като взе предвид предложението на Комисията (2),
като има предвид, че мерките, предвидени в Регламент (ЕИО) № 2392/86 (3), следва да бъдат достатъчно гъвкави, за да позволяват да бъдат адаптирани към развитието на общата организация на пазара на вино; като има предвид, че техническите затруднения, с които са се сблъскали съответно Испания, Гърция и Португалия при създаването на лозарски регистър, налагат необходимостта от удължаване на крайния срок, предвиден в член 4, параграф 4 от Регламент (ЕИО) № 2392/86,
ПРИЕ НАСТОЯЩИЯ РЕГЛАМЕНТ:
Член 1
Към член 4, параграф 4, първа алинея от Регламент (ЕИО) № 2392/86 се добавя следното изречение:
„Крайната дата за създаване на регистъра е 31 декември 1999 г. за Испания и 31 декември 2000 г. за Гърция и Португалия.“
Член 2
Настоящият регламент влиза в сила в деня след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 20 юли 1998 година.

Labels: 10
12
18
6